  Анжелика Тихонова корреспондент Удмуртиын лемтэйёс мертчиськон вакыт кутскиз. Со сярысь элькунысь Роспотребнадзорлэн управлениезлэн пресс-службаез ивортэ. 24-тӥ оштолэзьлы лемтэй мертчиськемен сэрен 127 пол эм юртъёсы вазиськылӥзы ини. Соос пӧлысь 83 мӧйыос но 17 аресозь 44 нылпиос. Тросэз шуге-леке сюремъёс Ижкарысь луо. 85 эскерем лемтэйёс пӧлысь кыкезлэсь энцефалит черзэ шедьтӥзы, эшшо 69-сэ лемтэйёсты боррелиозы эскеризы, куинез соос пӧлысь через нуллӥсьёс луо. Пусъём, туннэ нуналлы лемтэй энцефалитлэсь элькунамы 22 сюрс 54 адями прививка пуктэмын, соос пӧлысь 17 аресозь 10 сюрс 81 нылпиос луо. Тодэ вайытом, туэ лемтэй мерчиськон нырысетӥ учырез 30-тӥ южтолэзе .   Тегъёс: Роспотребнадзор Удмуртия Тазалык лемтэй тулыс  